Helt fra vikingtiden ser det ut til at en oppfattet samenes bosetningsområder, i alle fal ved kysten, som norske interesseområder. Etter rikssamlingen rundt år 900 bestemte kongen at den gamle retten høvdingene hadde hatt på og oppkjøp av varer, skulle tilfalle ham. Fra 1200-tallet kom det til flere stridigheter om hvem som hadde rett til å ta skatter fra samene. I en overenskomst fra 1330 sies det at russerne har rett til å ta skatt fra samene langs kystområdene ned til Lyngen og østover mot Kjølen. Norges konge har rett til å kreve inn skatter fra samer helt til sørspissen av Kolahalvøya og helt ned til Kandalaksjabukta ved Kvitsjøen. Denne beskatningen foregikk fra 1200-tallet frem til rundt 1600.